**HIRDETMÉNY**

Budapest Főváros VIII. kerület Józsefvárosi Önkormányzata a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 38. § alapján megkezdi az új Kerületi Építési Szabályzat és Szabályozási terv tervezetének véleményeztetését a Palotanegyedre, a Ganz negyedre, a Tisztviselőtelepre, a Népszínház negyedre, Kerepesdűlőre és a Százados negyedre vonatkozóan.

A tervezetek valamint a jelenleg is hatályos, *Józsefváros Kerületi Építési Szabályzatáról (JÓKÉSZ) szóló 66/2007. (XII.12.)* önkormányzati rendelet elérhető a Józsefvárosi Önkormányzat honlapján, az alábbi linkeken:

<https://jozsefvaros.hu/onkormanyzat/ugy/184>

https://jozsefvaros.hu/rendeletek/2151\_2007\_66\_jozsefvaros\_keruleti\_epitesi\_szabalyzatarol.pdf

Az ÚJ JÓKÉSZ célja a vonatkozó megváltozott magasabb szintű jogszabályoknak való megfelelés, valamint az összhang megteremtése a Főváros Rendezési Szabályzatával és Településszerkezeti Tervével.

A partnerségi egyeztetésben részt vehetnek a település közigazgatási területén ingatlannal rendelkezni jogosult természetes, vagy jogi személyek, vagy jogi személyiséggel nem rendelkező szervezetek, a VIII. kerületi székhellyel, telephellyel rendelkező gazdálkodó szervezetek, a VIII. kerületi székhellyel bejegyzett civil szervezetek, valamint a környezet védelmének általános szabályairól szóló 1995. évi LIII. törvény 98. § (1) bekezdése és (2) bekezdés c) pontja alapján a környezetvédelmi érdekek képviseletére létrehozott, politikai pártnak és érdekképviseletnek nem minősülő, a hatásterületen működő egyesületek, egyéb szervezetek (a továbbiakban együtt: Partnerek).

A településfejlesztéssel, a településrendezéssel és a településképpel összefüggő partnerségi egyeztetés szabályairól szóló 17/2018.(VII.18.) önkormányzati rendelet 5. §-a alapján felhívom az egyeztetési eljárásba bejelentkezett Partnerek figyelmét, hogy 2019. július 31-ig javaslataikat, észrevételeiket, illetve véleményüket írásban papír alapon Budapest Főváros VIII. kerület Józsefvárosi Önkormányzat, Városépítészeti Iroda 1082 Budapest, Baross utca 63-67. címre vagy elektronikusan a partnersegi@jozsefvaros.hu e-mail címre elküldve tegyék meg.

Budapest, 2019. június 20.

Iványi Gyöngyvér sk.

főépítész